《与鲜于茶干》
宋代·晁公溯

吾犹蠹书鱼，岂能味斯文。
但以性所嗜，颇与黄卷亲。
喜闻天下言，孝章有大名。
苟得从其游，亦足慰此生。
向来昌黎翁，始获拜北平。
停鸾与峙鹄，未见心已倾。
朅来涪江上，适遇君远行。
我穷天所怜，特使见异人。
令闻金石奏。暂破蟋蟀声。
相逢已定交，遽别宁忘情。
谪仙不可见，空望江示云。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。